Ritratt: DOI - Pierre Sammut .td_uid_2_6190c4bb74243_rand.td-a-rec-img{text-align:left}.td_uid_2_6190c4bb74243_rand.td-a-rec-img img{margin:0 auto 0 0} Mit-Tnejn li ġej se tkun qed titqassam kaxxa bi prodotti sostenibbli għal kull wild li se jitwieled. Din il-kaxxa tinkludi għaxar prodotti li jintużaw għat-trabi, bħal gverta magħmula mill-bamboo, reusable nappy u tote bag magħmul minn fliexken tal-plastik riċiklati, feeding bib, teether, kalzetti u mittens. It-tema li ngħażlet hija hija 'You Hold Their Future' għax biex jitrawwem stil ta' ħajja sostenibbli, is-sostenibbiltà trid tkun parti mill-ħajja ta' kull individwu sa mit-twelid. Il-proġett pilota se jkun fuq medda ta' tliet xhur iżda se jkun qiegħed jiġi estiż kif tħabbar fil-baġit ta' din is-sena. Dan il-proġett qiegħed isir mid-Direttorat għall-Iżvilupp Sostenibbli. Dan tħabbar mill-Ministru għall-Enerġija, l-Intrapriża u l-Iżvilupp Sostenibbli Miriam Dalli, flimkien mas-Segretarju Parlamentari għaċ-Ċittadinanza u l-Komunitajiet Alex Muscat waqt it-tnedija tal-Baby Box fiċ-childcare Lil'Ville. Dalli qalet li l-għan ta' din il-kaxxa huwa li titrawwem kultura ta' ħajja sostenibbli. Kompliet li mhux kulħadd għandu aċċess għal dawn il-prodotti jew l-għarfien dwarhom. Is-Segretarju Parlamentari għaċ-Ċittadinanza u l-Komunitajiet Alex Muscat qal li s-sehem loġistiku ta' Identity Malta fit-tqassim ta' dawn il-kaxxi huwa eżempju ieħor ta' kif din l-aġenzija qed tiffaċilita ħajjet in-nies. Fakkar li t-tqassim se jsir minn Identity Malta għax din l-aġenzija għandha uffiċċju f'Mater Dei, fejn wieħed jista' jirreġistra t-tarbija mill-isptar stess, mingħajr ma jirrikorri bnadi oħra. Il-Baby Box tista' tinġabar mill-uffiċini ta' Identity Malta fl-Isptar Mater Dei jew fil-Marsa u mill-Uffiċċju tar-Reġistru f'Għawdex meta ssir ir-reġistrazzjoni tat-tarbija. .td_uid_3_6190c4bb74adf_rand.td-a-rec-img{text-align:left}.td_uid_3_6190c4bb74adf_rand.td-a-rec-img img{margin:0 auto 0 0}